JERUUSALEMMA STUUDIO
Tere tulemast Jeruusalemma stuudiosse!
Täna arutame hiljutist leppimist
2007. aastast Gazat valitseva rühmituse Hamas
ja Läänekaldal valitseva Fatah partei vahel.
Lepituspaktile järgnesid erinevad reaktsioonid.
Iisrael katkestas rahukõnelused,
kuid araabiamaad pidasid seda positiivseks sammuks
ühise Palestiina rinde suunas.
Iisraeli peaminister õhutas Abbasi kokkuleppest loobuma,
kuna juudiriik ei saa läbi rääkida terrorirühmitusega,
mis taotleb Iisraeli hävitamist.
Stuudios on Moneer Saier,
Palestiina vangide perede esindaja ja Hamasi uurija,
ning Dimitri Daliani, Fatah' revolutsiooninõukogu liige.
Tere tulemast!
Tervitan ka TV7 analüütikut Mati Shoshanit.
Hr Daliani, küsiksin teilt lepituspakti kohta.
Kokkuleppele jõudmine oli raske ja pikk protsess.
Kas usute, et see jääb seekord kestma?
Seekord paistab see vett pidavat.
Varasemaid põhjuseid mitte kestmiseks enam ei ole.
Leppimine on kasulik nii PLO-le kui Hamasile.
Seis paistab hea ja lepet hakatakse teostama lähipäevil,
kui alustatakse Abbasi juhitava ühisparlamendi moodustamisega.
Usun, et see esimene praktiline samm on otsutav.
Mitte vaid selle mõju jaoks, vaid ka moraalselt.
Kui unistus leppimisest hakkab teostuma,
ei peata seda miski.
Tuleme vahevalitsuse juurde tagasi.
Hr Saier, kas olete hr Dalianiga nõus?
Olen. Vajame palestiinlastega ühist juhtkonda.
PLO ja Hamas leppisid kokku,
et Abbas oleks palestiinlaste juht.
Netanyahu on öelnud tihti Kerryle,
et tal pole rahupartnerit.
Loodame, et Iisrael peab Abbasi rahupartneriks.
Pärast Beginit ja Rabini on Iisraeli juhid pidanud teda
ehk maffia partneriks või vargaks.
Vajame Abbasile kõnelustepartnerit,
kuna ta on nüüd kõikide palestiinlaste juht.
Hr Saier, ütlesite viimati siin olles,
et enamik Fatah' liikmeist Gazas korraldas mõrvu
ja rikkus tollase PO seadusi.
Seepärast on paljud gazalased Fatah' vastu.
Kuidas see olukord võiks muutuda?
Ma ei öelnud, et nad oleksid kedagi mõrvanud,
kuid väike osa Fatah juhtliikmeist on süüdi kuritegudes,
kohati ka mõrvades.
Meil oli konflikt ja sõda.
Aga nagu Haniyeh ütles, võivad nad naasta Gazasse vaid siis,
kui neil pole probleemi Gaza suguvõsadega.
Palestiina suguvõsad tapavad neid,
kes on tapnud mõne nende sugulase.
Haniyeh pole valmis neid kaitsma.
Kui Iisrael palus Yasser Arafatil
neid koostöös Iisraeliga kaitsta,
ütles too, et ei suuda neid omaenda rahva eest kaitsta.
Hr Daliani, kuidas saab leppimine teostuda,
kui suguvõsade vahel on sellist vihapidamist?
Seda on nii ühel kui teisel pool, keegi pole täiuslik.
Ma ei taha minevikus kaevata.
- Minevik mõjutab paljuski olevikku.
Mul on paljugi öelda,
kuid leppimise õhkkonnas pole aeg sellest rääkida.
Kokkuleppe tulemusel rajati komisjon,
mille ainsaks ülesandeks on nende asjade lahendamine.
Täna koguneb see Gazas esimest korda.
See peaks kogunema ka Läänekaldal.
Keegi ei saa siiski takistada teistel koju naasmast.
Palestiina on palestiinlaste jaoks.
Seadus keelab mõlemal osapoolel kuritegusid teha.
Palestiinlastael on hõimutülide lepitamistraditsioonid.
Sedagi on võimalik lahendada ja selleks on seadused.
Ma ei mõtle vaid palestiinlaste seadusandlikku nõukogu,
vaid meil on hõimutülide jaoks
ka traditsioonilised, ühiskondlikud seadused.
Kõike on võimalik lahendada.
- Mati, kas tahaksid kommenteerida?
- See on unikaalne aeg. Leppimine tuli paljudele üllatusena.
Tuleb tähele panna, miks ja millal see toimus.
Iisraeli ja palestiinlaste kõnelused olid ummikus
ning äkitselt ühinesid Fatah ja Hamas.
See pole juhuslik, et nad just nüüd kokkuleppele jõudsid.
See oli poliitiline sõnum.
Enamik tunnistab Hamasi terrorirühmituseks.
USA, EL, Austraalia ja muidugi ka Iisrael.
See piirab juriidiliselt näiteks USA või EL rahastust.
USA ja EL on PO suurimad rahastajad.
Need on huvitavad seigad.
Kumbki teist ei maininud valimisi.
Hamas ja PLO pole demokraatiad.
Nad pole 7 aastat valimisi pidanud.
Tahaksin kuulda, mida arvate ...
Hamas on osa Palestiina rahvast, nad ei ole terroristid.
See pole terrorirühmitus, ükskõik, mida Ameerika ütleb.
Hamas võitleb okupatsiooni vastu.
Nagu maailm on otsustanud, okupatsioon peab lõppema.
Nagu Mati äsja ütles,
et EL ja USA määratlesid Hamasi terrorirühmituseks.
- See on nende arvamus.
- Sellel on nende seisukohast juriidilised tagajärjed
PO tuleviku suhtes.
Kuidas PO ja Hamasi ühisvalitsus
antud tingimustes edasi liigub?
Araabiamaad otsustasid palestiinlasi aidata.
Nad tahavad, et palestiinlased ühineksid, nagu USA ja Iisraelgi.
Netanyahugi lootis seda.
Ta andis PLO-le lepituskõnelusteks piiriületusloa.
See on tõde. Palestiinlased peavad ühinema.
Keegi ei aktsepteeri seda, et läbi räägitakse vaid Hamasiga,
ja kui kõnelusi peetakse vaid PLOga, ei aktsepteeri seda teised.
Ühinemine on edasiliikumiseks vältimatu.
Lisaks peab kogu maailm mõistma,
et ükski maailma rahvas pole saanud iseseisvust
ilma lahingute, tapmise, läbirääkimiste ja kõige selleta.
Gandhigi õpetas,
et halvimgi Palestiina omavalitsus,
nagu Indiagi valitsus,
on parem kui okupatsioonivalitsus.
- Sama küsimus teile, hr Daliani.
- Menahem Begin ja partnerid kuulutati maailmas terroristideks.
Mõne aasta pärast sai temast peaminister.
Ma ei kõrvuta neid omavahel. Fatah on Hamasi taktika vastu.
Hamas võitleb siiski sellise eesmärgi eest,
mille tagab rahvusvaheline õigus.
Rahvusvaheline õigus lubab kõigi meetodite kasutamist
oma maa okupatsioonist vabastamiseks.
Kogu maailm on tunnustanud Palestiina okupeeritud riigiks.
PLO ja Fatah on valinud teise vabastamistaktika.
Usume, et see on efektiivsem ja eetiliselt parem.
See on meie arvamus, kuid kõik pole nõus.
Iisraelgi toetab terrorismi.
Selle 'hinnasildi'-rünnakute grupid, juudi terrorirühmitused,
kes ründavad kirikuid ja mošeesid.
Hiljuti ähvardasid nad tappa 100 palestiina kristlast,
kui paavst ei tühista oma visiiti Pühale maale.
Iisraeli parempoolne valitsus kaitseb neid poliitiliselt.
Neid toetatakse ka majanduslikult
illegaalselt ehitatud asunduste abil.
- Küsimus puudutas lepituspakti.
Kuna USA ja EL on määratlenud Hamasi terrorirühmituseks,
on sellel teatud juriidilised tagajärjed PO-le,
mida nood tahud tunnustavad ametlikuks Palestiina juhtkonnaks.
- See on poliitiline juhtkond. Küsimus on Palestiina rahvas.
Me ei viska kedagi välja, et teistele meele järgi olla.
Sellised me oleme ja kõik.
Kui see ei meeldi teile, on see teie probleem.
Tahaksin kommenteerida, et kui Abbas tuli võimule,
ootasid inimesed, et ta tuleks relvade ja tankidega,
kuid ta pakkus hoopis oliivioksa, öeldes,
et me ei taha tapmist ega verevalamist.
Kui Fatah ja teised võitlesid respekti saavutamiseks
ilma tapmiseta, väärib see lugupidamist.
- Tahaksin rääkida vahevalitsusest ...
- Keegi Iisraeli valitsuses pole piisavalt tugev, et öelda:
Lõpetage tapmine.
Oleks tore seda vahel kuulda.
- Vaevalt keegi tapmist tahab.
Hr Saier, küsiksin vahevalitsuse kohta.
PO president Abbas ütles,
et Hamas peaks tunnustama Iisraeli olemasolu riigina,
kuna PO ja Hamas on ära leppinud.
Lisaks peaks nad aktsepteerima kõiki PLO varasemaid lepinguid.
Ometi ütles Hamasi ametnik Mahmoud Al-Zahar,
et Hamas ei tunnusta Iisraeli
ega varasemaid lepinguid, mida nemad pole allkirjastanud.
Neil kahel rühmitusel on väga erinev arusaam sellest,
kuidas nende maa tuleks vabastada.
Kuidas saavad nad koostööd teha?
Hamas andis palestiinlaste juhtimise Abbasile,
kuid Abbas pole tunnustanud Iisraeli juudiriigiks.
Maailmgi ei tunnusta seda.
Maailmas pole moslemi- ja juudiriike.
- Ma ei räägi juudiriigist, vaid Iisraeli riigist ...
- Hamas tunnustab seda reaalsust, kus praegu elame.
Siin riigis on 6 miljonit juuti,
ja neil pole midagi juutide vastu.
Nad on nende vastu, kes röövisid neilt maa ja õigused.
Nad hindavad juute.
Juudid on elanud rahus moslemite ja kristlastega
eri maailma paigus, näiteks Hispaanias ja Marokos.
Need olid head ajad.
Probleem on okupatsiooni jätkamine.
Iisrael peab Hamasi terrorirühmituseks.
Kuidas saaks Hamas Iisraeli tunnustada?
- Keskendume küsimusele ...
- Hamas aktsepteerib nüüd seda, mida Abbas aktsepteerib.
Palestiinlasi on 5-6 miljonit ja peame kõrvuti elama.
Vaja on kaht riiki ja seda nad aktsepteerivad.
- Hr Daliani?
Esiteks, Al-Zahar ei esinda Hamasi.
Hamasi ametlik esindaja on Khaled Mashaal,
ja tema seisukoht on selge.
Tema aktsepteerib Palestiina riiki 1967. a piirides.
Lisaks pole ka Fatah Iisraeli tunnustanud.
Ükski partei pole kohustatud seda tunnustama.
PLO on ainus seaduslik palestiinlaste esindaja
ning tunnustas Iisraeli aastail 1988 ja 1993.
Nüüd on Iisraeli kord Palestiinat tunnustada.
Varasemate lepingute aktsepteerimise asemel tahaksin näha,
kuidas Iisraeli valitsus lepinguid aktsepteerib ja jõustab.
Need nn tingimused, millest Iisrael maailmale räägib,
on eelnevalt kokkulepitud asjad, mida Iisrael ei teosta.
Miks peaks Hamasi teisiti kohtlema kui Iisraeli?
Teiseks on palestiinlaste vahevalitsus
mitteparteiline tehnokraatlik valitsus.
Palestiina seaduste järgi ...
- Millist võimu see kasutab? - See on poliitiline struktuur.
PLO tegeleb läbirääkimiste ja poliitikaga.
Ükski Palestiina valitsus pole kunagi Iisraeliga kõnelusi pidanud.
Palestiinlaste rahvuslik valitsus on PLO haru,
mis tegeleb Palestiina alade igapäevaste asjadega.
Selle ülesandeks pole midagi tunnustada
ega lepinguid sõlmida.
See ei tegele ka rahvusvaheliste asjadega.
See on PLO ülesanne, ja sellest hoitakse kinni.
Seda mõistetakse tavaliselt vääriti ja Iisrael kasutab seda ära.
Iisraellased moonutavad ja komplitseerivad asju.
Nad ei taha, et maailm toetaks rahuprotsessi,
kuna Iisraeli parempoolne valitsus ei kiida heaks rahuprotsessi
ega ka moslemeid ja kristlasi Pühal maal.
Mati, kas soovid kommenteerida?
Mul on palju öelda.
Mainisite juudiriigi tunnustamist.
Iisrael ja maailm võtavad seda väga tõsiselt
põgenikeküsimuse tõttu.
Juudiriigi tunnustamisest keeldumine
tähendab põgenike naasmisõigust.
Ütlesite oma arvamuse ja see on minu oma.
Eelmisel korral arutasime põgenike teemat.
On vaieldav, kas kõik palestiinlased on põgenikud.
Naaseme Hamasi teema juurde.
See on terrorirühmitus, kuna õhutab vägivallale.
Kui nad loobuksid vägivallast ... Tean, et olete eri meelt.
Kui Hamas loobuks vägivallast ...
- Neil on õigus võidelda ...
- Ilma vägivallata poleks nad terrorirühmitus.
- Meil pole aega sellest rääkida.
Hr Saier, naaseme lepituspakti juurde.
Kuidas see antud olukorras toimib?
Hamas ja PLO leppisid ära ja otsustasid, kuidas edasi minna,
nii et kõik õnnestub.
Kõik palestiinlased tahavad ühineda.
See on Hamasi huvides.
Saame on inimõigused ja riigi 1967. a piirides.
Nagu Hamas Abbasile ütles,
Jeruusalemma üle ei vaielda, kuna maailm on otsustanud,
et Jeruusalemm kuulub araablastele 1967. a piiride kohaselt.
Kõnelda võib vaid selle üle, kuidas Iisrael Jeruusalemma loovutab.
- Aeg on otsakorral.
- Ka põgenike naasmisõigus ei kuulu arutamisele.
- Meil pole aega sellest rääkida.
Hr Daliani, sama küsimus teile,
ja lisaks tahaksin kuulda julgeolekukorralduste kohta.
Hamas vastutab julgeoleku eest Gazas ja Fatah Läänekaldal.
Kuidas koordineeritakse julgeolekukorraldusi
lõplikus lepituspaktis?
PO-l on julgeolekuvägede jaoks seadus.
Järgitakse seda.
Vaja on teatud poliitilisi meetmeid,
kuid lõpuks määrab seadus, kuidas tegutseda.
Usun, et Hamas keeldus pikalt leppimisest
osaliselt just julgeolekuküsimuste tõttu.
Nüüd on Hamas mõistnud,
et peab end palestiinlaste heaks ohverdama.
Küsiksin veel USA vastuoluliste sõnumite kohta
PLO-le ja Palestiina omavalitsusele.
Ühelt poolt ütles USA Välisministeeriumi esindaja,
et leppimispakt pole konstruktiivne,
kuid samas väitsid nad, et see võib kasulik olla.
Kas räägiksite sellest lühidalt.
- Capitol Hilli poliitika.
- Hr Saier, sama küsimus. - Vastan samamoodi.
- Mati, viimane kommentaar.
Sooviksin, et need kaks autoritaarset režiimi
annaksid võimu demokraatlikule valitsusele.
Ajalugu on siiski näidanud, et seda ei juhtu.
Aitäh, hr Saier ja hr Daliani.
Aitäh, Mati. Tore, et said osaleda.
Aitäh vaatamast! Kohtumiseni järgmisel korral!
Tõlge: Monika Jaaguri